Приложение No 2 към чл. 6(Изм. - ДВ, бр. 3 от 2006 г., изм. и доп. - ДВ, бр. 3 от 2011 г., изм. и доп. - ДВ, бр. 12 от 2016 г., в сила от 12.02.2016 г., изм. - ДВ, бр. 3 от 2018 г., изм. - ДВ, бр. 31 от 2019 г., в 

сила от 12.04.2019 г.

Информация за преценяване на необходимостта от ОВОС
     I.   Информация за контакт с възложителя:

1.   Община Земен, ЕИК 000386662, гр. Земен
2.   Пълен пощенски адрес: гр. Земен, 2400, ул. Христо Ботев № 3     
3.   Телефон: + 359 7741/2494–централа,факс:+3597741/2462 и e-mail: obshtina_zemen@abv.bg    
4.   Лице за контакти: Димитър Сотиров-кмет на община Земен    
    II. Резюме на инвестиционното предложение: 

1. Характеристики на инвестиционното предложение:     
а) размер, засегната площ, параметри, мащабност, обем, производителност, обхват, оформление на инвестиционното предложение в неговата цялост;
Депото за битови отпадъци е открито през миналия век. В него са депонирани битови отпадъци, неопасни производствени отпадъци и строителни отпадъци.От направената геодезическа снимка през 2018 г. е установено, че отпадъците са разпръснати на площ от 11 дкр. Общия обем на отпадъците се изчислява на 42 000 куб. М. При реализацията на рекултивацията на посоченото депо се очаква да бъдат предепонирани 3 992 куб. М. Отпадъци и 20 000 куб. М. За преоткосиране от откосите в рамките на депото.Цялото количество на отпадъците ще бъде събрано на площ от 9 520 куб. М.а след импулсивното уплътняване в рамките на 9 300 куб. М.За нуждите на проекта е изготвен Технически проект, обхващат Техническа рекултивация, Биологична рекултивация и План за мониторинг.За определяне размерите на сметището е изготвен Протокол от комисия във връзка с чл. 18, ал. 2, т.1 и чл. 19 ал. 1 и ал. 3 от ППЗОЗЗ.
б) взаимовръзка и кумулиране с други съществуващи и/или одобрени инвестиционни предложения;неприложимо
в) използване на природни ресурси по време на строителството и експлоатацията на земните недра, почвите, водите и на биологичното разнообразие;
За осъществяване на Техническата рекултивация ще бъдат изпозвани земни маси от от реконструкция на футболан стадион в гр. Земен, за които е изготвен анализ на почвените проби в сертифицирана лаборатория на ИПАЗР „Н. Пушкаров“. При необходимост ще бъдат използвани и материали от съществуващата кариера на предприятие „Кариери и вародобив-Земен“ АД. Питейното водоснабдяване ще се осъществява с бутилирана вода за еднократна употреба.Не се предвижда промишлено водоснабдяване.Запечатващият слой и отводнителните канавки ще бъдат от готови елементи.Зареждането с гориво на използваната техника ще бъде извън обекта.Не се предвижда електроснабдяване и осветление.

г) генериране на отпадъци - видове, количества и начин на третиране, и отпадъчни води;По време на строителството не се очаква генериране на отпадъци. По време на техническата рекултивация се очаква генериране на минимални количества строителни отпадъци от полагане на запечатващия слой, които ще бъдат депонирани.
На територията на сметището не се образуват и не водят началото си негативни форми на дерета, долове или реки.

От територията на депото не се оттичат повърхностни води и инфилтрат.

Според ПУРБ, състоянието на подземните водни тела в района на сметището е добро.

За да изпълнява функциите си на мониторингов пункт в НСК трябва да се установи водно ниво и воден стълб с височина 8-10 м.

При положение, че няма поява на вода до 45 m в НСК-1 и 35 m в НСК-2, сондирането e преустановено.

При доказаните обстоятелства на геоложкия строеж и отсъствие на водопроявление, става безпредметно да се изграждат дълбоки сондажи, които не биха изпълнили ролята си за организиран мониторинг на подземните води, за доказване на евентуално въздействие на депото върху химичния състав на подземните води.

При оглед на депото един ден след проливен дъжд в района видимо няма инфилтрат.

Трябва да се има предвид, че след запечатване на депото и прекъсване на достъпът на атмосферни води до тялото на депото, количествата инфилтрат рязко ще намалеят. Следователно, не е необходимо изграждане на система за събиране на инфилтрат
д) замърсяване и вредно въздействие; дискомфорт на околната среда. От рекултивираното депо за битови отпадъци се очакват минимални емисии на биогаз. За улавянето му е предвидена газоулавяща система от един газов кладенец.
е) риск от големи аварии и/или бедствия, които са свързани с инвестиционното предложение;неприложимо
ж) рисковете за човешкото здраве поради неблагоприятно въздействие върху факторите на жизнената среда по смисъла на § 1, т. 12 от допълнителните разпоредби на Закона за здравето: Към техническия проект е разработен План за безопасност и здраве.
2. Местоположение на площадката, включително необходима площ за временни дейности по време на строителството.Депото за ТБО се намира в землището на с. Блатешница, община Земен на около 1 км югоизточно от гр. Земен. До него се достига по път 6233 от републиканската пътна мрежа. До депото за отпадъци на община Земен има съществуващ асфалтов път, който ще бъде използван при рекултивацията.Намира се в новосъздаден имот 

с идентификатор 04340.105.31, обособен от три отделни имота, за които има изготвен ПУП-ПП.
3. Описание на основните процеси (по проспектни данни), капацитет, включително на съоръженията, в които се очаква да са налични опасни вещества от приложение № 3 към ЗООС.неприложимо
4. Схема на нова или промяна на съществуваща пътна инфраструктура.При осъществяване на рекултивацията на сметището не се очаква промяна на съществуващата пътна инфраструктура.
5. Програма за дейностите, включително за строителство, експлоатация и фазите на закриване, възстановяване и последващо използване.Продължителност на техническата рекултивация – 7 месеца, Продължителност на биологичната рекултивация-2 годин
6. Предлагани методи за строителство. Проектът за вертикална планировка е изготвен в средата на програмата AutoCAD Civil 3D.

Проектното тяло при крайно положение на тялото на депото (заедно със слоевете на земните маси), е съставено от две стъпала от по 8 м. Проектният откос на стъпалото е 1:2,5.

Общият изчислен геометричен обем на проектната фигура на планираните отпадъци без слоевете земни маси за техническа рекултивация е около 42 000 m3 . Земните маси, необходими за еднометровия рекултивационен слой, са 9 500 m3 , от които за долен рекултивационен почвен слой с дебелина 0,75 m 6 975 m3 и за горен рекултивационен почвен слой с повишено съдържание на хумус с дебелина 0,25 m – 2 525 m3. 

Уплътняване на тялото на депото с отпадъци

След почистване на отпадъците извън границата на депото и извършване на вертикална планировка, предвиждаме извършване на уплътняване на хоризонталната част на тялото на депото чрез технология на импулсно уплътняване.

С техническата рекултивация се оформя горния изолиращ екран, който трябва да отговаря на Наредба № 6 от 2013 г. и Наредба № 26 от 1996 г.

Горният изолиращ екран се състои от следните елементи:

• Газов дренаж;

• Запечатващ пласт;

• Дренажна система за атмосферни води;

• Рекултивиращ пласт.

Газоотвеждаща система
За площното отвеждане на газовете от хоризонталната част на тялото на депото се използва дренажен геокомпозитен материал.

Дренажен геокомпозит се полага изцяло по площите на хор.+653, като се закотвя на 1 м. по откоса му.

При извършване на рекултивацията се предвижда да се изгради един кладенец - на хоризонт +653. Той ще бъде от перфорирана ПЕВП/НDРЕ/ тръба ∅315 в зоната на натрупаните отпадъците, която преминава в плътна тръба преди пресичане на горния запечатващ екран. След полагане на тръбата до стъпването й на дъното на сондажа, около перфорираната ѝ част се насипва дренажен материал с едрина на частиците от 30 до 100мм.

За осигуряване безопасността на труда надземната част на газоотвеждащите кладенци /свързване на хоризонталните и вертикалните газоотвеждащи тръби/ се обезопасява с шахта, изградена от стандартна стоманобетонова тръба с диаметър Ø1200 затворена със стоманен капак Ø1220/10mm, те се изграждат с цел неконтролируемият достъп до шахтата за защита на газоотвеждащия кладенец.

Запечатващ пласт 

В района на депото не могат да се намерят глини, а изискванията на чл. 18, ал. 2 от Наредба № 6 не могат да се постигнат с естествени материали изкопани в околностите. При минимално изискваната дебелина по т. 3.6.1. от Приложение 2 (за изграждане на горен изолиращ екран), се допуска използването на бентонитова хидроизолационна геомембрана GSL. 

След полагането на газовия дренажен пласт от геокомпозитен материал следва да се положи бентонитова хидроизолационна геомембрана, която представлява геокомпозитен материал състоящ се два пласта геотекстил и бентонит на прах капсулован между тях.

Отвеждане на повърхностните води

Единствените повърхностни води, които се очакват, са дъждовни води.

За отвеждане на дъждовните води са предвидени следните съоръжения:

1) Скатови води

Водите от билото на депото, което е проектирано с наклони до 1% в посока към

откосите и от самите откоси, които са проектирани с наклон 1:2,5, попадат в

отводнителна канавка в петата на депото, от където по отток в североизточната част се

отвеждат извън границите на депото.

Предвидено е отводнителен транспортен канал да минава в северната и източната част на новопроектираното тяло на депото и да отвежда скатните повърхностни води в долната му част в близост до границите на площадката, като дължината му е 222 метра. Каналът е с трапецовидна форма на напречното сечение. Изпълняват се с готови стоманобетонни елементи 53/50/200 cm с външна широчина на дъното 0,53 м, дълбочина 0,50 м и наклони на откосите. От двете страни в горната част на бетоновото корито са оформени запечатки с глина с широчина 0,30 м, над които следва земен откос

2) Инфилтрирали дъждовни води

Дренажната система има за цел да отведе повърхностните атмосферни води, инфилтрирали през почвения пласт на депото. По този начин ще се осигури защита от проникване на чисти атмосферни води в тялото на депото и нарушаване на рекултивационния пласт.

За площното отводняване на депото се използва дренажен геокомпозитен материал двустранно каширан с нетъкан полипропиленов геотекстил.

Отвеждането на повърхностните води, инфилтрирали през почвения слой се осъществява посредством перфорирани тръби двупластови HDPE ф 160 mm. Тръбите са положени в петата на откосите на депото и се покриват с чакъл фракция 6-30. Водите от тръбите се отвеждат в отводнителната канавка, която зауства в най ниската точка на терена.

Рекултивиращият пласт е с дебелина 1.0 m. Той се състои от два пласта:

· Пласт почвени материали с дебелина 0.75 m (3 х 25 cm);

· Пласт хумусни почви с дебелина 0.25 m.

Земните маси ще бъдат доставени от:

· реконструкция на футболен стадион на 1,5 км.;

Следва да бъде направена биологична рекултивация, която ще се осъществи чрез затревяване (основно мероприятие при биологичната рекултивация). 

Затревяване е предвидено на 11 080 m2 от технически рекултивираната площ на депото. 

 При затревяването се изисква тревите:

●
Да принадлежат към коренищно-плътнотуфестите треви, характерни за района на сметището, които да създадат равномерен, плътен и устойчив чим. За разлика от изискванията към тревите за създаване на зелени площи, тук изискването е да бъдат невзискателни към почвените условия – към влага и хранителни вещества;

●
Да имат голяма способност на братене; 

●
Да са ниски и непривлекателни за паша  и да не изискват често  косене;

●
За тези, които се сеят върху рекултивираното сметище трябва да имат бързо възобновяване след косене;

●
Добре е да бъдат устойчиви на болести;

●
Да са екологично пластични и да се приспособяват бързо към екстремни условия;

●
Да имат дългогодишен екологичен и декоративен ефект;

●
Анализирайки условията на средата и качествата на земните маси за рекултивация, считаме, че е необходимо рекултивацията да се провежда с повишени норми на тревните смески – 12 – 15 kg/da, като се предлага следния видов състав на тревна смеска:

Червена власатка


Festuca rubraq (var fallax Hackel)

3 kg

Овча власатка  


Festuca ovina L.
 


2 kg

Ливадна метлица 


Poa pratensis L.



2 kg

Обикновен райграс

      Lolium perene L.



2 kg

Бяла детелина
        
Trifolium repens L.


3 kg


Предложените треви в тревната смеска са невзискателни към богатството на почвата, сухоустойчиви и студоустойчиви,  използвани у нас за създаване на пасища върху терени, овлажнявани само от само от атмосферни води.

Технология за създаване на тревни площи

Данните показват, че почвените материали от почвеното депо не са много богати на органично вещество  и азот, но земните маси за рекултивационния слой е много беден, както на хумус, така и на азот.  

За това е необходимо върху тези площи, рекултивирани с почвите от района, да се прилага пълно азотно – фосфорно и калиево  торене. При това фосфорната норма трябва да бъде по-висока, тъй като в почвите с високо съдържание на калций, каквито са настоящите, част от фосфора се блокира и не може да се използва пълноценно от растенията.

Възможно и най-евтино е използването на торове с две азотни форми – амониева и нитратна, т.е. амониева селитра с 33-35% съдържание на азот, в гранулирано състояние. 

Предвиждаме внасяне на азот при основното торене през есента на първата година – 90 kg/ha; при подхранване през вегетационния сезон – също 90 kg/ha, а през следващите години – само по  90 kg/ ha, разпределени на две подхранвания през вегетационния сезон. 

Тревите проявяват по-голяма отзивчивост към фосфора, който стимулира развитието на кореновата система. Предвижда се през есента еднократно внасяне на фосфор под формата на троен суперфосфат с 48 % фосфорно съдържание, при норма 100 kg/ha/год. 

Нормите имат следния вид:

Общото количество на необходимите торове в ч.в.  е както следва:

Амониева селитра -18 kg/da

Троен суперфосфат -20 kg/da

Калиев тор - 10 kg/da

Торенето се извършва в следния ред:

Първа година(в натура)

Азотен тор  с посева - м. Октомвр 26 kg/da

Фосфорен тор - през есента - 21 kg/da

Калиев тор - през есента - 20 kg/da

Азотен тор  -  м. март - април -14 kg/da
- средата на м. май - 13 kg/da


Следващите две  години:

Азотен тор - м. март – април -14 kg/da

- средата на м. май - 13 kg/da

Фосфорен тор - през есента - 21 kg/da


Калиев тор - през есента - 20 kg/da

■
Поливане  - трикратно през вегетационния сезон (през юли, август и септември)

II и III година (от есен до есен)

■
Внасяне на суперфосфат и калиев тор през есента

■
Торене с азотен тор – м. Април 

■
Торене  с азотен тор – м.май (юни)

■
Косене

7. Доказване на необходимостта от инвестиционното предложение.Във връзка с наказателна процедура относно неизпълнението на задълженията от страна на Република България на чл. 14 Директива 1999/31/ЕО на Съвета от април 1999 г.
8. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях.Приложение 1.
9. Съществуващо земеползване по границите на площадката или трасето на инвестиционното предложение.Горски територии
10. Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, 

профилактични, питейни и хигиенни нужди и др.; Национална екологична мрежа.неприложимо
11. Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство).Неприложимо 
12. Необходимост от други разрешителни, свързани с инвестиционното предложение.Становище на Басейнова дирекция Западнобеломорски район.
   III. Местоположение на инвестиционното предложение, което може да окаже отрицателновъздействиевърхунестабилнитеекологичнихарактеристикина географските райони, поради което тези характеристики трябва да се вземат под внимание, и по-конкретно:
1. съществуващо и одобрено земеползване:Територията е преодредена с начин на трайно ползване „Депо за битови отпадъци /сметище/“. 
2. мочурища, крайречни области, речни устия;неприложимо
3. крайбрежни зони и морска околна среда;неприложимо
4. планински и горски райони;неприложимо
5. защитени със закон територии;неприложимо
6. засегнати елементи от Националната екологична мрежа;неприложимо
7. ландшафт и обекти с историческа, културна или археологическа стойност;неприложимо
8. територии и/или зони и обекти със специфичен санитарен статут или подлежащи на здравна защита.Неприложимо
    IV. Тип и характеристики на потенциалното въздействие върху околната среда, като се вземат предвид вероятните значителни последици за околната среда вследствие на реализацията на инвестиционното предложение:

1. Въздействие върху населението и човешкото здраве, материалните активи, културното наследство, въздуха, водата, почвата, земните недра, ландшафта, климата, биологичното разнообразие и неговите елементи и защитените територии.Не се очаква негативно въздействие.
2. Въздействие върху елементи от Националната екологична мрежа, включително на разположените в близост до инвестиционното предложение.неприложимо
3. Очакваните последици, произтичащи от уязвимостта на инвестиционното предложение от риск от големи аварии и/или бедствия.неприложимо
4. Вид и естество на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно).Неприложимо
5. Степен и пространствен обхват на въздействието - географски район; засегнато население; населени места (наименование, вид - град, село, курортно селище, брой на населението, което е вероятно да бъде засегнато, и др.). неприложимо
6. Вероятност, интензивност, комплексност на въздействието.неприложимо
7. Очакваното настъпване, продължителността, честотата и обратимостта на въздействието.Неприложимо
 8. Комбинирането с въздействия на други съществуващи и/или одобрени инвестиционни предложения.Неприложимо
9. Възможността за ефективно намаляване на въздействията.неприложимо
10. Трансграничен характер на въздействието.неприложимо
11. Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителни отрицателни въздействия върху околната среда и човешкото здраве.неприложимо.
V. Обществен интерес към инвестиционното предложение.                                                              
